Edward Peter

Edward Percival Peter (28. maaliskuuta 1902 Kensington – syyskuu 1986 Bournemouth) oli brittiläinen uimari, vesipalloilija ja olympiamitalisti. 

Peter osallistui olympialaisiin ensimmäistä kertaa Antwerpenissa 1920, jossa hän karsiutui ensimmäisellä kierroksella 400 metrin vapaauinnissa ja pääsi 1 500 metrin matkalla välieriin saakka. Hän voitti samoissa kisoissa pronssia 4 × 200 metrin vapaauintiviestistä. Pariisin kisoissa 1924 Peter putosi jälleen ensimmäisellä kierroksella 400 metrillä ja oli maansa vapaauintiviestijoukkueessa, joka sijoittui viidenneksi. Hän pelasi vuoden 1928 olympialaisissa vesipalloa Yhdistyneen kuningaskunnan neljänneksi sijoittuneessa joukkueessa ja ui vapaauintiviestissä, jossa maa oli kuudes.

Lähteet 

 Peterin profiili sports-reference.com -sivustolla   

Brittiläiset uimarit
Brittiläiset vesipalloilijat
Brittiläiset olympiamitalistit
Vuonna 1902 syntyneet
Vuonna 1986 kuolleet